སངས་རྒྱས་ཁོང་རང་ཉིད་ཡིན་རུང་།ན་བ་དང་རྒ་བ།དགོངས་པ་རྫོགས་པའི་ཚུལ་མཛད་ཅིང་།དེ་བཞིན་དུ་མངོན་ཤེས་དང་རྫུ་འཕྲུལ་གྱིས་འབྱུང་བཞི་ལ་དབང་འབྱོར་ཞིང་།གནོད་འཚེ་ཀུན་ལས་ཐར་བའི་སྐྱེས་ཆེན་དམ་པ་རྣམས་ཀྱིས་ཀྱང་།རེ་རེ་བཞིན་སྐུ་མྱ་ངན་ལས་འདས་པའི་ཚུལ་བསྟན།ཆོས་ཀྱི་འབྱུང་གནས་དཔལ་ནཱ་ལེནྡྲ་ཡང་ཕྱིས་སུ་མུ་སྟེགས་པས་བཟུང་ནས་ད་ལྟ་གྱང་ཤུལ་ཙམ་ལས་ཅི་ཡང་ལུས་མེད།དེ་ནས་ཨོ་རྒྱན་རིན་པོ་ཆེ་དངོས་ཀྱིས་རབ་གནས་མཛད་པའི་བསམ་ཡས་གཙུག་ལག་ཁང་ཡང་ཉིན་གཅིག་གིས་མེ་ལ་ཤོར་བ་དང་།གནའ་བོའི་རྒྱ་གར་གྱི་ཆོས་རྒྱལ་མྱ་ངན་མེད་ཀྱིས་བཞེངས་པའི་བརྗིད་ཆགས་དང་གསོན་ཉམས་འབར་བའི་མཆོད་རྟེན་རྣམས་ཀྱང་རིམ་གྱིས་མེད་པར་གྱུར་པས་ཐམས་ཅད་མི་རྟག་པ་འབའ་ཞིག་ཡིན།